     เป็นร้านที่มาทานนานแล้วเหมือนกัน ปัจจุบันเห็นเปลี่ยนโฉมใหม่ ไม่รู้ว่าเปลี่ยนเจ้าของด้วยหรือเปล่า ต้องบอกว่าร้านกาแฟรอบ ๆ มหาวิทยาลัยนี่มีเยอะเหลือเกิน ร้านนี้ก็เป็นร้านที่มีการตกแต่งดีไซน์โดดเด่น แตกต่างจากร้านอื่น ๆ ครับ มีความดิบ มีความเป็น loft เล็ก ๆ แน่นอนจึงเป็นร้านที่นิยมของเหล่าบรรดานิสิต นักศึกษาได้ไม่ยากครับ ร้านนี้เปิดบริการวันจันทร์-ศุกร์ ตั้งแต่เวลา 10.00 น. - 20.00 น. ส่วนวันเสาร์-อาทิตย์ เปิดบริการเวลา 11.00 น. - 21.00 น. เมนูที่ผมได้ลองส่วนใหญ่ก็เป็นกาแฟครับ หลัก ๆ ก็เป็นอเมริกาโน่เย็น (55 บาท) รสชาติกาแฟที่นี่ถือว่าใช้ได้ครับ แต่ก็ไม่ถึงกับดีมาก ส่วนชาเขียวเย็นที่ได้ลองใส่นมเยอะไปหน่อย ไม่ค่อยเข้มข้นครับ

     ปล.เป็นเพียงการแสดงความคิดเห็นส่วนบุคคลจากการทานในวันนี้และอ้างอิงกับร้านลักษณะเดียวกัน ถูกปากผม อาจจะไม่ถูกปากคุณ ชิมเอง จ่ายเอง บ่นเองจ้า (1,631)